To døde og to andre blev svært hjerneskadede under en arbejdsulykke i august 2014 på Strandby Havn i Nordjylland. Efterfølgende henlagde Arbejdstilsynet og politiet dødsulykken, der er en af de største arbejdsrelaterede dødsulykker i Danmark de seneste 10 år, fordi de omkomne var i familie med hinanden. I dag føler de efterladte og overlevende ofre sig dybt svigtede af myndighederne.